Pijani mladić bježao policiji pa se zabio u stup. Troje ozlijeđeno

Pijani mladić bježao je policiji te se zabio u betonski stup. Ozlijeđene su tri osobe, jedna malodobna.

“U petak u 23.14 sati u Štefancu u Ulici Zrinskih čakovečki policajci svjetlosno-zvučnim znakovima s policijskog vozila pokušali su zaustaviti vozača osobnog automobila, čakovečkih oznaka.

Vozač se odbio zaustaviti te je nastavio vožnju Nazorovom u smjeru Pribislavca. Ulaskom u Pribislavec, Ulicu Zvonimira Baloga, vozač je u zavoju izgubio nadzor te izletio izvan kolnika, gdje je prednjim dijelom automobila udario u betonski stup javne rasvjete.

Dolaskom policijske ophodnje utvrđeno je kako je automobilom upravljao 22-godišnjak, i to prije stjecanja prva na upravljanje pošto mu je vozačka dozvola ukinuta i oduzeta rješenjem PU međimurske zbog negativnih bodova, a nakon čega nije ponovno stekao uvjete za polaganje.

Alkotestiranjem vozača izmjerena je koncentracija alkohola od 1,77 g/kg. Vozač i dvojica putnika (maloljetnik i 18-godišnjak) vozilom hitne prevezeni su u čakovečku bolnicu. Putnici su lakše ozlijeđeni, a vozač ke zadržan na promatranju.

Zbog počinjenjih prekršaja 22-godišnji vozač kaznit će se novčanom kaznom u ukupnom iznosu od 2800 eura“, rekli su jutros iz međimurske policije.

Objava Pijani mladić bježao policiji pa se zabio u stup. Troje ozlijeđeno pojavila se prvi puta na Danica.hr.