Pijani mladić udario u most i izletio u potok

Dvije su mlade osobe ozlijeđene u izlijetanju automobila u potok oko ponoći u Kutjevu.

Kako javlja policija, oko 23.55 sati u Kutjevu u Ulici Matije Gupca vozač starosti 26 godina upravljao je automobilom pod utjecajem alkohola od 0,89 promila.

“Nije se kretao vozilom uz desni rub kolnika te je sišao na makadamsko proširenje i udario u drveni most, nakon čega je došlo do slijetanja vozila u potok.

U prometnoj nesreći lakše je ozlijeđen putnik iz vozila starosti 22 godine, kao i vozač protiv kojeg slijedi prekršajni nalog zbog počinjenih prekršaja iz Zakona o sigurnosti prometa na cestama”, rekli su u požeškoj Policijskoj upravi.

Više fotografija s mjesta neobične prometne nesreće možete pogledati na portalu RADIO VALLIS AUREA.

Objava Pijani mladić udario u most i izletio u potok pojavila se prvi puta na Danica.hr.