Pijani mladić u 6 ujutro ‘pokupio’ dvije ograde i reklamu

Pijani mladić (24) skrivio je prometnu nesreću rano ujutro nakon što se zabio u dvije ograde i reklamu.

Kako u ponedjeljak javlja policija, nesreća se dogodila još u subotu oko 6 sati ujutro u međimurskom mjestu Štefancu. Mladić je napuhao 1,16 promila.

Osobnim automobilom njemačkih nacionalnih oznaka kretao se Ulicom Zrinskih te je uslijed neprilagođene brzine izletio s ceste te udario u dvije dvorišne ograde obiteljskih kuća i reklamni pano. Srećom, nije ozlijeđen.

Međimurska policija jutros otkriva kako je vozač kažnjen s 920 eura i dvomjesečnom zabranom upravljanja motornim vozilima B kategorije.

Objava Pijani mladić u 6 ujutro ‘pokupio’ dvije ograde i reklamu pojavila se prvi puta na Danica.hr.