FOTO Mortus pijani mladić (18) zabio se u most: motor ispao iz vozila!

Jedva punoljetan vozač (18) sjeo je mortus pijan za volan i izletio s ceste.

Kako javlja policija, nesreća se dogodila u subotu nešto prije ponoći u Lipovljanima. Mladić je napuhao oko dva promila alkohola.

Automobilom kutinskih registracija uslijed neprilagođene brzine po izlasku iz zavoja izletio je s kolnika u odvodni kanal te udario u betonski most i metalnu dvorišnu ogradu.

Foto: VUČNA SLUŽBA ŽELJKO, Lipik, mobitel 099 8484 923

Poto se odbio od ograde na kolnik te prevrnuo na krov. O silini udara svjedoče i prizori s mjesta nesreće – motor je ispao iz vozila i završio na asfaltu. Automobil je potpuno uništen i završit će u otpadu.

Srećom, u bolnici su mu utvrđene lake tjelesne ozljede. Bit će prekršajno prijavljen. Nadamo se da će mu to biti lekcija za sav život.

Objava FOTO Mortus pijani mladić (18) zabio se u most: motor ispao iz vozila! pojavila se prvi puta na Danica.hr.