Pijani mladić (19) odvalio hidrant i izazvao poplavu u ulici

Pijani mladić (19) naletio je automobilom na hidrant nešto prije 4 ujutro i izazvao poplavu u ulici.

Kako javlja policija danas, odmah je uhićen i nakon triježnjenja proveden prekršajnom sucu.

“U nedjelju oko 3.45 sati u Novom Zagrebu, mladić (19) je pod utjecajem alkohola od 1,90 promila upravljao automobilom zagrebačkih oznaka Ulicom Horvati u smjeru sjeverozapada.

Dolaskom u blizinu kućnog broja 59 prešao je vozilom u desno na meki teren gdje je prednjim dijelom vozila naletio na hidrant. U prometnoj nesreći nastala je materijalna šteta, rekli su u policiji u ponedjeljak.

Foto: PU ZAGREBAČKA

Vozač je na mjestu događaja alkotestiran, uhićen i smješten u službene prostorije policije do prestanka djelovanja opojnog sredstva, nakon čega je doveden na nadležni prekršajni sud”, rekli su u zagrebačkoj policiji.

Sud ga je kaznio sa 1610 eura te mu izrekao tromjesečnu zabranu upravljanja, točno onako kako je predložila policija.

Objava Pijani mladić (19) odvalio hidrant i izazvao poplavu u ulici pojavila se prvi puta na Danica.hr.