FOTO Mortus pijani mladić (20) u zavoju prešao na suprotnu stranu

Mortus pijani mladić prešao je automobilom na suprotnu stranu ceste i zabio se u vozilo iz suprotnog smjera kojim je upravljala djevojka.

Kako jutros javljaju iz međimurske policije, nesreća se dogodila sinoć nešto poslije 17 sati u Dunjkovcu zapadno od Čakovca.

Vozač (20) pod utjecajem alkohola od 2,19 promila u zavoju je djelomično prešao na suprotni prometni trak te je prednjim bočnim dijelom automobila udario u prednji bočni dio vozila kojim je iz suprotnog smjera upravljala vozačica (23).

“Nakon sudara, došlo je do rotacije osobnog automobila djevojke te slijetanja u odvodni kanal. Vozač je uhićen i priveden u policijsku postaju. Kažnjen je s 1480 eura, uz tromjesečnu zabranu upravljanja”, otkrivaju u policiji u petak.

Srećom, nitko u prometnoj nesreći sinoć u Međimurju nije teže stradao.

Objava FOTO Mortus pijani mladić (20) u zavoju prešao na suprotnu stranu pojavila se prvi puta na Danica.hr.