Četverostruki sudar: pijani mladić prešao na suprotnu stranu

Pijani mladić skrivio je prometnu nesreću u kojoj je 27-godišnja vozačica završila u bolnici.

Kako u ponedjeljak javlja međimurska policija, nesreća se dogodila još u petak oko 11.30 sati u Ulici bana Josipa Jelačića u Čakovcu. Vozač (33) upravljao je automobilom čakovečke oznake pod utjecajem alkohola od 0,99 promila.

U blagom lijevom zavoju prešao je na suprotnu stranu ceste te udario u prednji dio automobila čakovečkih oznaka kojim je iz suprotnog smjera upravljala vozačica.

“Nakon sudara, došlo je do odbacivanja osobnog automobila vozačice u dva parkirana vozila na kolnim ulazima obiteljskih kuća. Vozilom hitne pomoći vozačica je prevezena u čakovečku bolnicu”, rekli su jutros u policiji.

Vozač će biti prijavljen, zaključuju u Policijskoj upravi međimurskoj.

Objava Četverostruki sudar: pijani mladić prešao na suprotnu stranu pojavila se prvi puta na Danica.hr.